**Što je to start-up tvrtka?**

Start-up tvrtka se stvara s namjerom razvoja neke ideje u unosan posao. Definira se kao „novoosnovano poduzeće s globalnim ambicijama i globalnim potencijalom“. Ili, prema Strategiji pametne specijalizacije Republike Hrvatske, „**START-UP TVRTKA** jepojam koji opisuje nove tvrtke (registrirane u posljednje dvije godine), a koje su u početnim stadijima rasta i razvoja, npr. pronalaženja tržišta.“

Za start-up tvrtku bitno je imati ideju (ili nekoliko ideja) koje se želi razviti u proizvod ili prototip koji može biti konkurentan i inovativan na tržištu. Nakon što se razvije ideja, kreće se u razvijanje prototipa za koji je važno imati investitore (npr. inkubatori, akceleratori ili poslovni anđeli). Slijedi faza ostvarivanja prihoda ukoliko postoji potražnja na tržištu. Nakon ovih faza, slijedi faza u kojoj tvrtka ostvaruje prihode. Tvrtka se može prodati za puno veći iznos nego li je uloženo u nju.

Cilj start-up tvrtke je temeljiti nove ideje na znanju i novim tehnologijama.

**Prehrambeno-tehnološki fakultet Osijek** Osijek

Na Prehrambeno-tehnološkom fakultetu Osijek studenti imaju mogućnost dobiti pomoć pri razradi svojih inovativnih ideja.

Ukoliko studenti imaju ideju za novi proizvod, poboljšanje procesa proizvodnje, učinkovitiji proces proizvodnje, izradu prototipa proizvoda (procesa), procese s učinkovitijim korištenjem resursa ili energije i sl., mogu se obratiti za pomoć pri razvoju ideje. Razvoj ideje može biti u skladu s mogućnostima i resursima Prehrambeno-tehnološkog fakulteta Osijek.

Za razvoj ideje potrebno je:

* razraditi ideju (promisliti o ideji, zaključiti što je potrebno ostvariti da bi se ideja razvila, razraditi korake razvoja ideje, realno ocijeniti da li je ideja ostvariva, da li se želi ispitati tržište i sl.),
* ispuniti obrazac razvoja ideje,
* javiti se prodekanu za razvojno stručni rad.

**Primjer zanimljivih ideja / područja:**

-dodaci prehrani

-proizvodi bazirani na organskom uzgoju

-proizvodi / prototipovi koji utječu na smanjenje zagađenja okoliša (iskorištenje otpada prehrambene industrije, zaštita voda, ekonomičniji procesi, biorazgradivi materijali i sl.)

-autohtoni proizvodi

-proizvodi bazirani na prirodnim sirovinama

**Sveučilište Josipa Jurja Strossmayera u Osijeku**

**Prehrambeno-tehnološki fakultet Osijek**

**Obrazac razvoja ideje (proizvoda, prototipa)**

|  |  |
| --- | --- |
| **Ime i prezime** |  |
| **Naslov / naziv ideje** |  |
| **Objašnjenje:** | *Opisati što je svrha ideje, na kojim se spoznajama temelji, kako se namjerava provesti, koje su faze ispitivanja / izgradnje / izvedbe*  |
| **Analitičke tehnike:** | *Koje se analitičke tehnike namjeravaju provesti pri ispitivanju ideje* |
| **Ankete** | *Koje se ankete namjeravaju provesti* |
| **Software** | *Da li se namjerava razviti software, koja je namjena* |
| **Ispitivanje tržišta** | *Opisati da li se, kako, na kojoj populaciji, namjerava ispitati tržište* |
| **Prototip** | *Da li se namjerava razviti prototip, koje su faze razvoja* |

Osijek,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime studenta